cyanic-selkie/wikianc huggingface dataset:
சுபாஷ் சந்திர போஸின் மரண சர்ச்சைகள்
நேதாஜி சந்தித்த துரோகங்கள்
நேருவுக்கு நேதாஜியிடம் இருந்து கடிதம் வந்ததாக இரகசியத் தகவல் உள்ளது. அதில் தான் ரஷ்யாவில் உள்ளதாகவும் அங்கிருந்து இந்தியா வரவிரும்புவதாகக் குறிப்பிட்டிருந்தாராம்.
1945 டிசம்பர் 26 அல்லது 27 அன்று ஸ்ரீ ஜவஹர் லால் நேரு என்னை ஸ்ரீ ஆசஃப் அலி இருப்பிடத்திற்கு தட்டச்சு இயந்திரத்துடன் வரச்சொன்னார். கொஞ்சம் தட்டச்சு செய்த பிறகு அவர் தனது அங்கியின் பையிலிருந்து எடுத்த ஒரு தாளை 4 நகல் தட்டச்சு செய்யும்படி கூறிவிட்டு ஸ்ரீ ஆசஃப் அலியுடன் பேசப் போய்விட்டார். அதில் "நேதாஜி 1945 ஆகஸ்டு 23 அன்று பைரன்(மஞ்சூரியா) பகுதிக்கு பகல் சுமார் 1.30 மணிக்கு (சைகானிலிருந்து) வந்தார். அது ஜப்பானியரின் வெடிகுண்டு வீசும் விமானம். நேதாஜி தேநீரும் வாழைப்பழமும் சாப்பிட்டார். நேதாஜி கைக்கு ஒன்றாக 2 பெட்டிகளை எடுத்துக்கொண்டு 4 பேருடன் ஒரு ஜீப்பில் ஏறினார். அதில் ஒருவர் ஜெனரல் ஷெய்தி(நேதாஜியுடன் விமான விபத்தில் மரணமடைந்தததாகக் கூறப்பட்டவர்). ஜீப் ரஷ்ய எல்லைப்பக்கமாகச் சென்றது. 3 மணி நேரம் கழித்து ஜீப் திரும்பி வந்து விமானியிடம் தகவல் தெரிவித்தபிறகு விமானம் டோக்கியோ சென்றது."', என்று எழுதியிருந்தது. கையொப்பம் புரியாததால் ஸ்ரீ நேருவுக்காக காத்திருந்த போது கடிதத்தைப் பலமுறை படித்தேன். பின்னர் நேரு 4 தாள்களைக் கொடுத்து அவர் கூறுவதைத் தட்டச்சு செய்யச் சொன்னார். அது
பிரிட்டிஷ் பிரதம மந்திரி,
10, டௌனிங்க் தெரு,
லண்டன்.
அன்புள்ள திரு.அட்லீ,
உங்கள் அன்புள்ள,
ஜவஹர் லால் நேரு.
மேற்கண்ட விஷயம் உள்ள முகவரி: hindustantimes.com/news/speacials/Netaji/pradip5.htm (மேற்கண்ட முகவரியிலிருந்து அந்த ஆதாரம் நீக்கபட்டுள்ளது)
நேதாஜி இந்திய தேசிய ராணுவம் அமைத்து நேச நாடுகளுக்கு கடுமையான நெருக்கடி கொடுத்ததால் நேசநாடுகள் அவரைப் போர்க்குற்றவாளியாகக் கருதின. அவர்கள் குற்றம் என்று குறிப்பிடுவது இந்திய தேசிய ராணுவம் அமைத்து இந்திய சுதந்திரத்திற்காக நாடு நாடாக அலைந்து ஆதரவு திரட்டிப் பாடுபட்டது ஆகும். இந்திய தேசிய ராணுவத்தின் தியாகம் மிகுந்த செயல்பாடுகளால் இந்திய ராணுவத்திற்குள்ளேயே ஆங்கில எதிர்ப்பு தோன்றிவிட்டது. அதனால்தான்- இனியொரு போராட்டம் இந்தியாவில் ஏற்பட்டால் அதை அடக்க இந்திய ராணுவத்தை நம்ப முடியாது என்பதால்தான்- பிரிட்டிஷ் அரசு இந்தியாவை விட்டு வெளியேறியது. அதனால்தான் நேசநாடுகளுக்கு நேதாஜி மீது அப்படி ஒரு கோபம். பார்த்த இடத்தில் தண்டிக்கக் காத்திருந்தார்கள். ஆனால் அவர் யார் கையிலும் சிக்கவில்லை. இந்திய காங்கிரஸ்காரர்களை விட ஜப்பன் அரசுக்கு நேதாஜி மீது மிகுந்த மரியாதை இருந்ததால்தான் நேதாஜி இறந்துவிட்டதாக ஜப்பான் வானொலியும் அரசாங்கமும் அறிவித்தது. நேச நாடுகள் கூட்டணியில் இருந்தாலும் ரஷ்ய அரசு அவரைத் தனது பாதுகாப்பில் வைத்திருந்தது. இந்திய அரசு கேட்டுக்கொண்டால் 45 நாட்களில் நேதாஜியை இந்தியாவுக்கு அனுப்புவதாக ரஷ்ய அரசு கூறியும் கேட்கத்தான் யாருக்கும் மனமில்லை. ஏனெனில் மக்களுக்கு நேதாஜி மீது மிகுந்த மரியாதை இருந்தது.
1971 ஜனவரி 23 அன்று வெளியான ஒரு செய்தித் தாள் குறிப்பு
மேற்கண்ட விஷயம் உள்ள முகவரி: hindustantimes.com/news/speacials/Netaji/images/jan_23_71.gif (மேற்கண்ட முகவரியிலிருந்து அந்த ஆதாரம் நீக்கபட்டுள்ளது)
அம்ரித் லால் சேத் என்ற குஜராத் தினசரி ஜனம்பூமியின் எடிட்டர் நேருவுடன் மார்ச் 1946-ல் சிங்கப்பூருக்குச் சென்றவர்களில் ஒருவர். அங்கிருந்து வந்தவுடன் சரத் சந்திர போஸிடம் பின்வருமாறு கூறினார்." மௌண்ட்பேட்டன் நேருவிடம் சிங்கப்பூரில் உள்ள இந்திய தேசிய ராணுவ நினைவிடத்தில் மலர்வளையம் வைத்து அஞ்சலி செய்ய வேண்டாம் என்றும் இந்திய ராணுவத்தில் இந்திய தேசிய ராணுவ வீரர்களைச் சேர்க்கவேண்டாம் என்றும் கூறியதாக தகவல் உள்ளது. இந்திய தேசிய ராணுவத்துக்கு முக்கியத்துவம் அளிப்பது நேதாஜி இந்தியாவுக்குத் திரும்பி வந்தால் அவரிடம் தலைமைப்பதவியைத் தட்டில் வைத்து அளிப்பதற்குச் சமம் ஆகும் என்று கூறினாராம்."
வெளி இணைப்புகள்
பகுப்பு:1945 நிகழ்வுகள்
2017 பெருநகர மும்பை மாநகராட்சி தேர்தல்
2017 பெருநகர மும்பை மாநகராட்சி தேர்தல் (The Brihanmumbai Mahanagar Palika election, 2017) பெருநகரமும்பை மாநகராட்சியின் 227 வார்டு உறுப்பினர்களை வாக்காளர்கள் தேர்ந்தெடுக்கும் தேர்தல் ஆகும். இத்தேர்தல் 21 பிப்ரவரி 2017 அன்று ஒரே கட்டமாக நடைபெற்றது. மொத்த வாக்காளர்கள் 91,80,654 உள்ளனர். 23 பிப்ரவரி 2017 அன்று தேர்தல் முடிவு அறிவிக்கப்பட்டது.
மேற்கோள்கள்
பகுப்பு:மும்பை
யாங் டி பெர்துவா நெகிரி பட்டியல்
யாங் டி பெர்துவா (ஆங்கிலம், மலாய் மொழி: Yang di-Pertua) என்பவர், மலேசியாவில் மலாக்கா, பினாங்கு, சரவாக், சபா மாநிலங்களின் ஆளுநர் ஆகும். 1957-ஆம் ஆண்டு, மலேசியா சுதந்திரம் அடைந்தது. அதற்கு முன்பு, ஒரு மாநிலத்தின் ஆளுநரை கவர்னர் என்று அழைத்தார்கள். சுதந்திரம் அடைந்த பின்னர், அவரை மாநில ஆளுநர் (Yang di-Pertua Negeri) என்று அழைக்கிறார்கள்.
பினாங்கு
பினாங்கு யாங் டி பெர்துவா பட்டியல்
1957-ஆம் ஆண்டு தொடங்கி 2022-ஆம் ஆண்டு வரையிலான பினாங்கு மாநிலத்தின் யாங் டி பெர்துவா பட்டியல்:  (2022 ஆகஸ்டு மாதம், இற்றை செய்யப்பட்டது.)
மலாக்கா
மலாக்கா மாநிலத்தின் யாங் டி பெர்துவாக்கள்
1957-ஆம் ஆண்டு தொடங்கி 2021-ஆம் ஆண்டு வரையிலான மலாக்கா மாநிலத்தின் யாங் டி பெர்துவா பட்டியல்:  (2022 ஆகஸ்டு மாதம், இற்றை செய்யப்பட்டது.)
சபா
சபா மாநிலத்தின் யாங் டி பெர்துவாக்கள்
சான்றுகள்
பகுப்பு:மலாக்கா பகுப்பு:பினாங்கு பகுப்பு:சரவாக்கில் அரசியல் பகுப்பு:சபா பகுப்பு:மலேசிய மாநிலங்கள் பகுப்பு:மலேசியாவில் அரசியல் பகுப்பு:மலேசியா தொடர்பான பட்டியல்கள்
அரிச்சந்திர புராணம்
அரிச்சந்திர சரித்திரம் என்னும் நூல் அரிச்சந்திர புராணம் என வழங்கப்படுகிறது. இந்நூல் புராணம் என்னும் பெயரோடு அச்சிடப்பட்டிருந்தாலும் புராணம் அன்று காப்பியம். இருபதாம் நூற்றாண்டின் முற்பாதி காலம் வரையில் இந்நூல் பலராலும் பயிலப்பட்டுவந்தது. இது வடமொழி நூலைத் தழுவி எழுதப்பட்ட தமிழ்க்காப்பியம். 16-ஆம் நூற்றாண்டில் தோன்றியது. இதன் ஆசிரியர் பெயர் ‘வீரன்’. இவரைக் ‘கவிராசர்’ எனச் சிறப்புப்பெயரால் அழைப்பர். ஊர் இராமநாதபுரம் மாவட்டத்திலுள்ள நல்லூர். இதனைக் குலோத்துங்க சோழநல்லூர் என்றும் கூறுவர்.
நூல்
வீரகவிராசரின் அரிச்சந்திர புராணத்துக்கு மூலநூலாக அரிச்சந்திர வெண்பா என்னும் நூலும் இருந்தது. அரிச்சந்திர புராணம்,
என்னும் பத்துக் காண்டங்களைக் கொண்டது. இந்நூலில் 1215 பாடல்கள் உள்ளன.
நகர் நீங்கு படலம்
இப்படியெல்லாம் மரபுவழியில் வந்த வளமான தமிழ்நடையை இந்நூலில் காணமுடிகிறது.
உசாத்துணை
பகுப்பு:தமிழ் இலக்கியம் பகுப்பு:16 ஆம் நூற்றாண்டுத் தமிழ் நூல்கள்
கிழவனேரி அய்யனார் கோயில்
கிழவனேரி அய்யனார் கோயில் தமிழ்நாட்டில் மதுரை மாவட்டம், கிழவனேரி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
மேற்கோள்கள்
பகுப்பு:மதுரை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுவர்ணவாஹினி
சுவர்ணவாகினி தொலைக்காட்சி (Swarnavahini) இலங்கையில் ஒளிபரப்பாகும் சிங்கள மொழித் தொலைக்காட்சிச் சேவையாகும். மார்ச்சு 16 1997ல் ஆரம்பிக்கப்பட்ட இச்சேவை ஈஏபி எதிரிசிங்க நிறுவனத்தின் ஒரு பகுதியாக இயங்குகின்றது. இதன் சகோதர சேவையாக ஈ.டி.வி தொலைக்காட்சி ஆங்கில சேவையை வழங்குகின்றது. இது இலங்கையின் முதல் தனியாருக்கு சொந்தமான தொலைக்காட்சி சேனல்களில் ஒன்றாகும். ஈஏபி எதிரிசிங்க நிறுவனம் 1994ம் ஆண்டு தொடக்கம் ஈ.டி.வி -1 (E.T.V - 1)  ஈ.டி.வி -2 (E.T.V - 2) என்ற ஆங்கில சேவைகளை ஆரம்பித்தது. அதில் ஒன்று 1997ல் சுவர்ணவாஹினி என்ற சிங்கள மொழி ஒளிபரப்பாக மாற்றம் அடைந்தது.
சுவர்ணவாகினி செய்திகள், விவரண நிகழ்ச்சிகள், அரசியல் விவாதங்கள், சிறுவர் நிகழ்ச்சிகள், இசை, நிகழ்ச்சிகள் நாடகங்கள் எனப் பல்வேறுபட்ட சிங்கள மொழி நிகழ்ச்சிகளை தயாரித்து வழங்குகின்றது. செய்திகள் சிங்கள மொழியில் மட்டுமே தயாரிக்கப்பட்டு ஒளிபரப்பாகின்றன. உள்நாட்டுத் தயாரிப்புக்கள் மூலம் சிங்கள மொழி பேசுபவர்களுக்கான தனியார் ஒளிபரப்புச் சேவையாக திகழ்கிறது.
வெளி இணைப்புகள்
பகுப்பு:சிங்கள மொழி தொலைக்காட்சி அலைவரிசைகள் பகுப்பு:1994 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:இலங்கைத் தொலைக்காட்சி நிறுவனங்கள்
பூங்குணம் ஊராட்சி, கடலூர்
பூங்குணம் ஊராட்சி (Poongunam Gram Panchayat), தமிழ்நாட்டின் கடலூர் மாவட்டத்தில் உள்ள பண்ருட்டி வட்டாரத்தில் அமைந்துள்ளது. இந்த ஊராட்சி, பண்ருட்டி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2621 ஆகும். இவர்களில் பெண்கள் 1325 பேரும் ஆண்கள் 1296 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஏமி ஆடம்சு
ஏமி லூ ஆடம்சு (Amy Lou Adam) (பிறப்பு: ஆகத்து 20, 1974) என்பவர் அமெரிக்க நாட்டு நடிகை ஆவார். இவர் தனது நகைச்சுவை மற்றும் பல வித்தியாசமான கதாபாத்திரங்களுக்கு பெயர் பெற்றவர், அத்துடன் உலகின் அதிக சம்பளம் வாங்கும் நடிகைகளின் வருடாந்திர தரவரிசையில் மூன்று முறை இடம்பெற்றுள்ளார். மற்றும் ஆறு அகாதமி விருதுகள் மற்றும் ஏழு பிரித்தானிய அகாடமி திரைப்பட விருதுகளுக்கான பரிந்துரைகளுடன் கூடுதலாக இரண்டு கோல்டன் குளோப் விருதுகள் உட்பட பல்வேறு பாராட்டுகளைப் பெற்றுள்ளார்.
இவர் அமெரிக்கன் ஹஸ்ல் (2013), அரைவல் (2016) போன்ற பல திரைப்படங்களிலும் அத்துடன் 2013 ஆம் ஆண்டு முதல் டிசி நீட்டிக்கப்பட்ட பிரபஞ்சத்தில் அமைக்கப்பட்ட மீநாயகன் படங்களில் லோயிஸ் லேன் என்ற கதாபாத்திரத்தை சித்தரித்து வெளியான மேன் ஆஃப் ஸ்டீல் (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), ஜஸ்டிஸ் லீக் (2017) மற்றும் சாக் சினைடரின் ஜஸ்டிஸ் லீக் (2021) போன்ற படங்களில் நடித்துள்ளார்.
2014 ஆம் ஆண்டில் டைம் இதழில் உலகின் மிகவும் செல்வாக்கு மிக்க 100 நபர்களில் ஒருவராக இவர் பெயரிடப்பட்டார், மேலும் போர்ப்ஸ் பிரபலங்கள் 100 பட்டியலிலும் இடம்பெற்றார்.
ஆரம்பகால வாழ்க்கை
ஆமி லூ ஆடம்சு ஆகஸ்ட் 20, 1974 இல் விசென்சாவில் அமெரிக்க பெற்றோர்களான கேத்ரின் மற்றும் ரிச்சர்ட் ஆடம்ஸின் மகளாகப் பிறந்தார். இவருக்கு நான்கு சகோதரர்கள் மற்றும் இரண்டு சகோதரிகள் உள்ளனர்.
வெளி இணைப்புகள்
பகுப்பு:1974 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க பெண் பாடகர்கள் பகுப்பு:அமெரிக்க நாடக நடிகைகள் பகுப்பு:அமெரிக்க குரல் நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள் பகுப்பு:மீநாயகன் திரைப்பட நடிகர்கள்
விவிலிய இறை ஏவுதல்
விவிலிய இறை ஏவுதல் (Biblical inspiration) என்பது கிறித்தவர்களின் திருநூலாகிய விவிலியம் கடவுளிடமிருந்து வந்தது என்றும், அதை விவிலிய பாடத்திலிருந்தும், கிறித்தவ மரபிலிருந்தும், திருச்சபைப் போதனையிலிருந்தும் நிரூபிக்க இயலும் என்றும் கூறுகின்ற இறையியல் கொள்கை ஆகும்.
இறை ஏவுதல் - சொற்பிறப்பு
இறை ஏவுதல் என்னும் சொல்லமைப்பு இலத்தீன் மொழியில் அமைந்த inspiratio (ஆங்கிலம்: inspiration) என்பதிலிருந்து பிறப்பதாகும். இச்சொல்லுக்கு அடிப்படையாக அமைவது விவிலியத்தில் வருகின்ற ஒரு சொற்றொடர் ஆகும். அது திமொத்தேயுவுக்கு எழுதிய இரண்டாம் திருமுகம் என்னும் புதிய ஏற்பாட்டு நூலில் உள்ளது: "மறைநூல் அனைத்தும் கடவுளின் தூண்டுதல் பெற்றுள்ளது. அது கற்பிப்பதற்கும் கண்டிப்பதற்கும் சீராக்குவதற்கும் நேர்மையாக வாழப் பயிற்றுவிப்பதற்கும் பயனுள்ளது. இவ்வாறு கடவுளின் மனிதர் தேர்ச்சி பெற்று நற்செயல் அனைத்தையும் செய்யத் தகுதி பெறுகிறார் (2 திமொத்தேயு 3:16-17)
இந்த விவிலியக் கூற்றில் வருகின்ற "கடவுளின் தூண்டுதல்" என்பது கிரேக்க மூல பாடத்தில் theopneustos என்றும், இலத்தீனில் divinitus inspirata (ஆங்கிலம்: divinely inspired) என்றும் உள்ளது. விவிலியம் என்னும் திருநூல் தொகுப்பு கடவுளின் தூண்டுதலால் (இறை ஏவுதலால்) எழுதப்பட்டது என்பதை வெவ்வேறு திருச்சபைப் பிரிவுகள் வெவ்வேறு விதங்களில் புரிந்துகொண்டுள்ளன.
இறை ஏவுதல் பற்றிய விவிலியச் சான்றுகள்
விவிலியத்தைப் புரட்டிப் பார்த்தால் அதில் பல இடங்களில் கடவுளின் தூண்டுதலால் நூலாசிரியர் பேசுவது குறிக்கப்படுகிறது. சில எடுத்துக்காட்டுகள்:
பேதுரு எழுதிய இரண்டாம் திருமுகம் என்னும் புதிய ஏற்பாட்டு நூல் இவ்வாறு கூறுகிறது:
மறை நூலிலுள்ள எந்த இறைவாக்கும் எவரது சொந்த விளக்கத்திற்கும் உட்பட்டது அல்ல என்பதை நீங்கள் முதலில் அறியவேண்டும். தூய ஆவியால் ஆட்கொள்ளப்பட்ட மனிதர்கள் கடவுள் அருளியதை உரைத்ததே இறைவாக்கு. அது ஒருபோதும் மனித விருப்பத்தால் உண்டானது அல்ல (2 பேது 1:20-21)
பழைய ஏற்பாடு கடவுளிடமிருந்து வந்தது என்னும் உணர்வு புதிய ஏற்பாட்டிலும் உள்ளது. சான்றாக இயேசுவின் சாட்சியத்தைக் காட்டலாம்:
விவிலியம் மறைநூல் என்னும் பெயர் பெறுதல்
விவிலியத்தை மறைநூல் என அழைக்கும் பாணி விவிலியத்திலேயே உள்ளது. கிரேக்க மொழியில் γραφὴ (graphe) என்றும் இலத்தீனில் scriptura (ஆங்கிலம்: scripture) என்றும் அழைக்கப்படுவது சமயம் சார்ந்த எழுத்துத் தொகுப்பு என்னும் பொருள் கொண்டது. இதுவே தமிழில் மறைநூல் என்று வழங்கப்படுகிறது. மறைநூல் என்பது கடவுளின் வார்த்தை என்னும் பொருளில் விவிலியத்தில் பல இடங்களில் பயன்படுத்தப்பட்டுள்ளது. எடுத்துக்காட்டாக, 2 திமொ 3:16, உரோ 9:17; திப 1:16; கலா 3:8 முதலியவற்றைக் காண்க.
கடவுளின் குரல் திருநூலில் ஒலிக்கிறது என்னும் கருத்தும் பல இடங்களில் உள்ளது. காண்க: எபி 3:7, திபா 95:7; உரோ 15:9-12.
இறை ஏவுதல் பற்றிய யூத மரபுச் சான்றுகள்
யூத மக்கள் விவிலியம் எனக் கொள்கின்ற பழைய ஏற்பாடு கடவுளின் ஏவுதலால் எழுதப்பட்டது என்பது அவர்களது நம்பிக்கை. இதை மறுத்த யூதர்கள் நாத்திகர் என்று அழைக்கப்பட்டனர். கி.பி. முதல் நூற்றாண்டவரான் ஃபிளாவியுசு ஜொசிஃபஸ் என்னும் யூத அறிஞர் (கி.பி.37-95) இவ்வாறு கூறுகிறார்: ஒவ்வொரு யூதனும், சிறு வயது முதல் விவிலிய நூல்களை இறைவாக்காக ஏற்றுக்கொள்கிறான். அதில் எதையும் மாற்றவோ, குறைக்கவோ, கூட்டவோ துணியமாட்டான். ஏன், அதற்காகத் தன் உயிரையே கொடுப்பான்
இறை ஏவுதல் பற்றிய கிறித்தவ மரபுச் சான்றுகள்
தொடக்க காலக் கிறித்தவர்கள் விவிலியத்தை மிகவும் போற்றி அதற்கு மதிப்பும் மரியாதையும் அளித்தனர்.
தொடக்ககாலக் கிறித்தவ அறிஞர்கள் சிலர் விவிலியம் குறித்துக் கூறியவை இதோ:
இறை ஏவுதலின் பண்புகள்
கடவுளே விவிலியத்தின் "மூல ஆசிரியர்" என்பதன் பொருள் என்ன என்னும் கேள்விக்குப் பல பதில்கள் தரப்பட்டுள்ளன. அப்பதில்களுள் சில:
மேற்கூறிய பதில்களில் ஓரளவு உண்மை உளது என்பதை மறுக்கமுடியாது. எனினும், விவிலிய இறை ஏவுதல் என்பது அடிப்படையில் "விவிலியம் மனித வார்த்தையில் வெளிப்படுகின்ற இறைவார்த்தை" என்னும் உண்மையை வெளிப்படுத்துகிறது. விவிலியத்தை எழுதியதில் கடவுளுக்கும் பங்கு உண்டு, மனித ஆசிரியர்களுக்கும் பங்கு உண்டு.
இதைக் கீழ்வருமாறு விளக்கலாம்:
1) விவிலிய நூல்களை எழுதிய ஆசிரியர்கள் முழு அறிவுடனும், சுதந்திரத்துடனும் எழுதினார்கள். கடவுள் அவர்களுடைய அறிவையும் சுதந்திரத்தையும் தம் கட்டுப்பாட்டுக்குள் கொண்டுவந்தார் என்பது தவறான கருத்து.
2) இறைவெளிப்பாட்டின் மேன்மையான செய்தியைப் புரிந்துகொள்வதற்கு, மனித அறிவுக்குத் தேவையான ஒளியை இறை ஏவுதல் அளிக்கிறது; கடவுள் தாம் விரும்புவதை எழுதுவதற்கு மனிதரின் புலன்களுக்கு ஆற்றல் அளிக்கிறது.
3) இவ்வாறு விவிலியத்தின் ஆசிரியர் கடவுள் என்றும், அதே நேரத்தில் மனிதரே அதை எழுதினர் என்றும் கூறலாம்.
கிறித்தவ நம்பிக்கையில் விவிலிய இறை ஏவுதல்
விவிலியம் கடவுளின் ஏவுதலால் எழுதப்பட்டது என்று கிறித்தவர்கள் நம்புகிறார்கள். உண்மைக்கு ஊற்றான கடவுளிடமிருந்து விவிலியம் தோன்றியது. விவிலியம் வழியாகக் கடவுள் மனிதருக்குத் தம்மைப் பற்றிய உண்மையை வெளிப்படுத்தியுள்ளார். இந்த உண்மையின் பண்பு என்ன?
கடவுள் வெளிப்படுத்தும் உண்மை "மீட்பு உண்மை" (salvific truth) என அழைக்கப்படுகிறது. அதாவது, மனிதர் கடவுளின் திருவுளத்துக்கு ஏற்ப இவ்வுலகில் வாழ்ந்திடவும், அவர்கள் தம் இறுதிக் கதியாகிய விண்ணகப் பேரின்பம் அடைந்திடவும் கடவுள் அவர்களைப் பாவத்திலிருந்து மீட்டு, நிலைவாழ்வில் பங்கேற்கச் செய்கிறார் என்பதே "மீட்பு உண்மை". இது இயேசு கிறித்து வழியாக வெளிப்படுத்தப்பட்டதை விவிலியம் பதிவுசெய்துள்ளது. ஆக, விவிலியத்தில் அறநெறிப் போதனை அடங்கியுள்ளது; இறை வழிபாடு பற்றிய படிப்பினைகள் உள்ளன; கடவுள் மனிதரோடு எவ்வாறு உறவாடுகிறார் என்பது பற்றிய விளக்கம் உள்ளது. இதன் அடிப்படையில் திருச்சபையும் விவிலியம் கடவுளின் ஏவுதலால் எழுதப்பட்டது என்று கற்பிக்கிறது.
எனவே, விவிலியத்தில் "மீட்பு வரலாறு" (salvation history) அடங்கியுள்ளது என கிறித்தவர்கள் நம்புகிறார்கள். உலகு பற்றியும், வரலாறு பற்றியும், அறிவியல் கண்டுபிடிப்புகள் மற்றும் கொள்கைகள் பற்றியும் துல்லியமான தகவல்களை வழங்குவது விவிலியத்தின் நோக்கம் அல்ல. இது பற்றி தூய அகுஸ்தீன் (கி.பி. 354-430) கூறுவது கருதத்தக்கது: விவிலியம் எழுதப்பட்டது மனிதர் எப்படி வானகம் செல்ல இயலும் என்பதைக் கற்பிக்கவே ஒழிய, வானகத்தில் கோள்கள் எவ்வாறு செல்கின்றன என்பதைக் கற்பிக்க அல்ல"
நவீன அறிவியல் விவிலியம் எழுதப்பட்ட காலத்தில் தோன்றியிருக்கவில்லை. மக்கள் பூமி தட்டையாக இருக்கிறது என்றும் கதிரவன் பூமியைச் சுற்றிவருகிறது என்றும், அதனாலேயே இரவும் பகலும் ஏற்படுகின்றன என்றும் நம்பினர். 15ஆம் நூற்றாண்டுக்குப் பிறகுதான் கொப்பேர்னிக்கசு (கி.பி. 1473-1543) மற்றும் கலிலேயோ கலிலேயி (கி.பி. 1564-1642) போன்ற அறிவியலார் பூமிதான் கதிரவனைச் சுற்றிவருகிறது என்று விளக்கினர். எனவே, விவிலியத்தில் அறிவியல் உண்மைகளைத் தேடுவது பொருத்தமற்றது.
விவிலியம் என்பது ஒரே நேரத்தில் இலக்கியமும் கடவுளின் செய்தியும் ஆகும்
விவிலிய இறை ஏவுதல் எனும் இறையியல் கருத்து இரு உண்மைகளை வலியுறுத்துவதற்காக எழுந்தது. அவை:
எனவேதான், விவிலியம் "மனித மொழியில் அமைந்த இறைவாக்கு" என்று அழைக்கப்படுகிறது.
விவிலிய இறை ஏவுதல் பற்றி இரண்டாம் வத்திக்கான் சங்கம்
1962-1965இல் நடந்தேறிய இரண்டாம் வத்திக்கான் பொதுச்சங்கம் விவிலிய நூல்கள் இறை ஏவுதலால் எழுதப்பட்டன என்னும் உண்மையை "இறை வெளிப்பாடு" என்னும் ஏட்டில் கீழ்வருமாறு எடுத்துக் கூறுகிறது: விவிலியத்தில் அடங்கியுள்ளவையும் அதில் வெளிப்படுபவையுமான இறைவெளிப்பாட்டு உண்மைகள் தூய ஆவியின் தூண்டுதலினால் எழுதப்பட்டவையாகும். பழைய, புதிய ஏற்பாட்டு நூல்கள் யாவும், அவற்றின் எல்லாப் பாகங்களும் தூய ஆவியின் ஏவுதலால் எழுதப்பட்டுள்ளவை (காண்க: யோவான் 20:31; 2 திமொத்தேயு 3:16; 2 பேதுரு 1:19-21; 3:15-16); கடவுளையே தங்கள் ஆசிரியராகக் கொண்டுள்ளவை; அவை அப்படியே திருச்சபைக்கு வழிவழியாக வந்துள்ளவை. தூய அன்னையாம் திருச்சபை திருத்தூதர்களின் நம்பிக்கையைப் பின்பற்றி அவற்றைத் தூயனவாகவும், திருமுறையைச் சார்ந்தனவாகவும் ஏற்றுக் கொள்கிறது. விவிலிய நூல்களை உருவாக்க கடவுள் மனிதர்களைத் தேர்ந்துகொண்டார். கடவுளே, அவர்களில், அவர்கள் வழியே செயலாற்ற, அவர்கள் தங்கள் திறமையையும் வல்லமையையும் பயன்படுத்தி அவர் விரும்பிய எல்லாவற்றையும், அவற்றை மட்டுமே உண்மையான ஆசிரியர்கள் என்ற முறையில் எழுத்தில் வடிக்குமாறு அவர்களைப் பயன்படுத்தினார். ஆகவே கடவுளால் ஏவப்பட்ட ஆசிரியர்கள் அல்லது திரு எழுத்தாளர்கள் உறுதியாய்க் கூறும் யாவும் தூய ஆவியால் உறுதியாய்க் கூறப்படுவதாகக் கொள்ளவேண்டும். இதன் காரணமாக, நம் நிறைவாழ்விற்காகக் கடவுள் இத்தூய நூல்களில் அடக்க விரும்பிய உண்மையையே விவிலிய நூல்கள் நமக்கு உறுதியுடனும் உரிமையுடனும் தவறின்றியும் போதிக்கின்றன என்பதை நாம் ஏற்றுக்கொள்ள வேண்டும். ஆகையால், "மறைநூல் அனைத்தும் கடவுளின் தூண்டுதல் பெற்றுள்ளது. அது கற்பிப்பதற்கும் கண்டிப்பதற்கும் சீராக்குவதற்கும் நேர்மையாக வாழப் பயிற்றுவிப்பதற்கும் பயனுள்ளது. இவ்வாறு கடவுளின் மனிதர் தேர்ச்சி பெற்று நற்செயல் அனைத்தையும் செய்யத் தகுதிபெறுகிறார்" (காண்க: 2 திமொத்தேயு 3:16-17, கிரேக்க மூலம்)
ஆதாரங்கள்
பகுப்பு:விவிலியம் பகுப்பு:கிறித்தவ இறையியல்
தாமசு டீ குவின்சி
தாமசு பென்சொன் டி குவின்சி (Thomas Penson De Quincey, 15 ஆகத்து 1785 - 08 திசம்பர் 1859) என்பவர் ஆங்கில அபினி உண்பவரின் ஒப்புகைகள் ('Confessions of on English Opinion Eater') என்ற தன்வரலாற்றுப் படைப்புக்காகச் சிறப்பாக அறியப்படும் ஓர் ஆங்கில எழுத்தாளர், இதழியலாளர், இலக்கியத் திறனாய்வாளர்.
இளமைக்காலம்
தாமசு டி குவின்சி இங்கிலாந்திலுள்ள லங்காஷைரில் மான்செஸ்டர் நகரத்தில் தாமசு குவின்சிக்கும் எலிசபெத் பென்சொனுக்கும் மகனாகப் பிறந்தார். இலக்கியத்தில் ஆர்வமிக்க வெற்றிகரமான வணிகரான இவரது தந்தை, இவருடைய எட்டாவது வயதில் இறந்துவிட்டார். தந்தையின் இறப்புக்குப் பின் இவரும், இவரது தாயும் சோமர்செட்டிலுள்ள பாத்துக்கு இடம்பெயர்ந்தனர். இளமைப் பருவத்தில் டி குவின்சி உடல் வலுவற்றவராகவும் அடிக்கடி நோய்வாப்படுவராகவும் இருந்தார். பெரும்பாலும் தனிமையிலேயே பொழுதைக் கழித்தாலும், இவரது அண்ணன் வில்லியம் வீட்டுக்கு வரும்போது ஆர்ப்பாட்டம் செய்பவராக இருந்தார்.
இலக்கிய ஆர்வம்
1799-ஆம் ஆண்டில் வில்லியம் வேர்ட்ஸ்வொர்த்த்தும் சாமுவேல் டெய்லர் கோல்ரிட்ஜ்ஜும் இயற்றிய உணர்ச்சிக் கதைப்பாடல்களை (Lyrical Ballads) முதலில் படித்தார். இது இவருடைய மனச்சோர்வை நீக்கி வேர்ட்ஸ்வொர்த் மீது பெருமதிப்பு கொள்ளச் செய்தது. அவரது பதினைந்தாம் வயதில் ஆக்சுபோர்டு பல்கலைக்கழகத்துக்குச் செல்லத் தயாராக இருந்தார். தன்னொத்த மாணவர்களைக் காட்டிலும் அறிவில் சிறந்து விளங்கிப் புலமைப்பரிசில் பெற்றவரானார். நீங்களோ நானோ ஓர் ஆங்கிலக் கூட்டத்தில் உரையாற்றுவதைக் காட்டிலும் மேலாக அந்தப் பையனால் ஏதெனிய மக்களிடையேயும் ஒரு நீளுரையை ஆற்றமுடியும் என பாத்திலிருந்த அவருடைய ஆசிரியர் குறிப்பிட்டுள்ளார்.
அபினிப் பழக்கம்
1804-ஆம் ஆண்டு ஆக்சுபோர்டில் இருந்த போது அவ்வப்போது அபினியை உட்கொள்ளத் தொடங்கினார். டி குவின்சி முக்கை நரம்புவாதத்தால் இன்னலுற்றிருந்தார். அதனால் ஏற்பட்ட வலியைப் போக்க அபினியைப் பயன்படுத்தத் தொடங்கியதாகவும், ஆனால் பின்னர் 1812-ஆம் ஆண்டுவரை இன்பத்துக்காக வாரத்துக்கு ஒருமுறை மட்டுமே உட்கொண்டதாகவும் டி குவின்சி குறிப்பிட்டுள்ளார்.
1821-ஆம் ஆண்டு ஜெர்மானிய எழுத்தாளர்களின் மொழிபெயர்ப்புகளை வழங்க இலண்டன் சென்றபோது, அவருடைய அபினி பயன்பாட்டுப் பட்டறிவைப் பற்றி எழுத வேண்டப்பட்டார். இலண்டன் இதழில் (The London Magazine) அவர் எழுதிய கட்டுரைகள் பலரது கவனத்தை ஈர்த்தது. அந்தக் கட்டுரைகள் அதே ஆண்டில் புத்தகவடிவில் வெளியிடப்பட்டது.
குடும்பம்
வாழ்வின் பெரும்பகுதி கடன்தொல்லையால் இன்னலுற்றிருந்த டி குவின்சி, 1816-ஆம் ஆண்டு மார்கரெட்டை மணந்தார். இந்த இணையர்களுக்கு எட்டு குழந்தைகள் பிறந்தன. மார்கரெட் 1837-ஆம் ஆண்டு இறந்தார். இவர்களின் மகன்களில் ஒருவரான பால் பிரெடெரிக் டி குவின்சி நியூசிலாந்துக்கு இடம்பெயர்ந்தார், பின்னாளில் அந்நாட்டின் நாடாளுமன்ற உறுப்பினருமானார்.
மறைவு
1859-ஆம் ஆண்டு தெற்கு எடின்பரோவில் லோதியன் தெருவிலிருந்த அவரது அறையில் இறந்தார். அவரது உடல் புனித குத்பெர்ட் தேவாலயமுற்றத்தில் புதைக்கப்பட்டது. அவருடைய கல்லறைக் கல்லில் அவருடைய படைப்புகளைப் பற்றிய தகவல்கள் ஏதுமில்லை.
படைப்புகள்
இவரது பெரும் படைப்புகள் பின்வருமாறு
வெளியிணைப்புகள்
பகுப்பு:1785 பிறப்புகள் பகுப்பு:1859 இறப்புகள் பகுப்பு:ஆங்கிலேய எழுத்தாளர்கள் பகுப்பு:மொழிபெயர்ப்பாளர்கள் பகுப்பு:பத்தொன்பதாம் நூற்றாண்டு பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
சோன்மார்க்
சோன்மார்க் (Sonmarg), இந்தியாவின் ஜம்மு காஷ்மீர் மாநிலத்தின் காந்தர்பல் மாவட்டத்தில் அமைந்த மலை வாழிடமாகும். இதனை தங்கப் புல்வெளி என்றும் அழைப்பர் ("Meadow of Gold")
புவியியல்
சோன்மார்க்கிலிருந்து இமயமலையின் 5000 மீட்டர் உயரமுடைய  கோல்காய், அமர்நாத், மற்றும் மச்சோய் பனி கொடுமுடிகளை காணலாம்.
ஜீலம் ஆற்றின் துணை ஆறான நல்லா சிந்து ஆற்றின் கரையில் உள்ள சோன்மார்க் ஊசியிலைக் காடுகளைக் கொண்டது. மாநிலத் தலைநகரான ஸ்ரீநகருக்கு வடகிழக்கே இமயமலையில் 87  கிமீ தொலைவில் உள்ளது. இது சிறந்த கோடைக்கால சுற்றுலாத் தலமாகும். அறுபது மைல் நீளங்கொண்ட சோன்மார்க் சமவெளி பசுமையான புல்வெளிகள் கொண்டது.
மக்கள்தொகை பரம்பல்
122 குடியிருப்புகளைக் கொண்ட சோன்மார்க் ஊரின், 2011ம் ஆண்டின் மக்கள்தொகை கணக்கெடுப்பின் படி, மொத்த மக்கள்தொகை 1,051 ஆகும். அதில் ஆண்கள் 579 ஆகவும்; பெண்கள் 472 ஆகவும் உள்ளனர். இதன் சராசரி எழுத்தறிவு 53.40 % ஆகவுள்ளது. இதன் மக்கள்தொகையில் 95% மேலாக இசுலாமியர்கள் உள்ளனர்.
சுற்றுலா
அழகிய புல்வெளிகளைக் கொண்ட சோன்மார்க்கின் அழகைக் காணச் சுற்றுலாப் பயணிகளுக்கு, ஏப்ரல் மாத இறுதியில், சோன்மார்க் செல்வதற்கான சாலை திறந்து விடப்படுகிறது.
சோன்மார்க்கிலிருந்து 15 கிமீ தொலைவில் பால்தால் எனும் அமர்நாத் கோயிலின் அடிவார முகாம் உள்ளது.
போக்குவரத்து
ஜம்மு காஷ்மீர் மாநிலத் தலைநகரம் ஸ்ரீநகரிலிருந்து 87 கிமீ தொலைவில் உள்ள சோன்மார்க்கை, தேசிய நெடுஞ்சாலை 1 டி வழியாக மூன்று மணி பயண நேரத்தில் அடையலாம்.
தட்பவெப்பம்
சோன்மார்க் ஊரின் சராசரி வெப்பம் 6.5 °C ஆகும். ஆண்டு சராசரி மழைப்பொழிவு 932 மிமீ ஆகும்.
வெளி இணைப்புகள்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும் பகுப்பு:இந்தியாவில் உள்ள மலை வாழிடங்கள்
கால்கா-சிம்லா தொடர்வண்டிப்பாதை
கால்கா-சிம்லா தொடர்வண்டிப்பாதை (Kalka–Shimla Railway) 2 அடி (762 மிமீ) அங்குலம் அளவுள்ள குற்றகலப் பாதையாகும். இது மலைவழித் தொடர்வண்டிப்பாதையாகும். கால்கா எனும் இடத்திலிருந்து 96 கிலோமீட்டர் தொலைவுள்ள சிம்லா எனும் நகருக்குச் செல்கிறது. இயற்கைக் காட்சிகளை உள்ளடக்கியது இது செல்லும் வழி.
வரலாறு
சிம்லாவானது கடல்மட்டத்திலிருந்து 7116 அடி (2169மீ) உயரத்தில் அமைந்துள்ள நகரம். 1830 -ல் சிம்லா ஆங்கிலேயரின் முக்கிய இடமாக மாறியிருந்தது. 1864-ல் இது ஆங்கிலேயர்களின் கோடை வாழிடமாக இருந்தது. மலைப்பகுதியின் பிற கிராமங்களோடு தொடர்புகொள்ளவே இத் தொடர்வண்டிப்பாதை அமைக்கப்பட்டது. 1903 ஆம் ஆண்டு நவம்பர் 9 ஆம் தியதி, 96.54 கிலோமீட்டர் தூரமுள்ள இத்தொடர்வண்டிப்பாதை அதிகாரபூர்வமாகப் போக்குவரத்துக்கு தொடங்கப்பட்டது.
ஆவணப்படம்
பிபிசி தொலைக்காட்சி இத்தொடர்வண்டியைப் பற்றிய ஆவணப்படத்தை தயாரித்தது. இத் தொடர்வண்டிப்பாதை யுனெஸ்கோ அமைப்பால் ஜூலை 8, 2008 இல் இந்தியாவிலுள்ள உலகப்பாரம்பரியம்மிக்க களங்களில் ஒன்றாக அறிவித்தது.
மேற்கோள்கள்
பகுப்பு:இந்தியாவில் உள்ள உலக பாரம்பரியக் களங்கள்
பிலாசிபாரா கிழக்கு சட்டமன்றத் தொகுதி
பிலாசிபாரா கிழக்கு சட்டமன்றத் தொகுதி (Bilasipara East Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது துப்ரி மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
இந்திரா கோஸ்வாமி
இந்திரா கோஸ்வாமி என்ற இயற்பெயரால் அறியப்படும் மாமோனி ராய்சோம் கோஸ்வாமி (Mamoni Raisom Goswami, நவம்பர் 14, 1942– 29 நவம்பர் 2011) அசாமியர்களிடையே பரவலாக மாமோனி பாய்தியோ, ஓர் அசாமிய எழுத்தாளர், பத்திரிகையாசிரியர், கவிஞர் மற்றும் அறிவுஜீவி ஆவார்.
1982ஆம் ஆண்டின் சாகித்திய அகாதமி விருதையும் 2000ஆம் ஆண்டின் ஞானபீட விருதையும் வென்றவர். 2008ஆம் ஆண்டு இவர் பெற்ற பிரின்ஸ் கிளாஸ் விருது இந்தியர் ஒருவருக்கான முதல் பரிசாக அமைந்தது.
இந்திய இலக்கிய உலகில் ஓர் சமகால எழுத்தாளராக மிகவும் பாராட்டப்படும் இந்திரா கோஸ்வாமியின் படைப்புகளில் குறிப்பிடத்தக்கவையாக அந்துப்பூச்சி கடித்தழிந்த களிற்று அம்பாரி ([The Moth Eaten Howdah of a Tusker), சின்னமஸ்தாவிடமிருந்து வந்த மனிதன் (The Man from Chinnamasta),குருதி தோய்ந்த பக்கங்கள் (Pages Stained With Blood) ஆகியன உள்ளன.
இந்திரா கோஸ்வாமி சமூக மாற்றத்திற்காக தமது எழுத்துக்கள் மூலமாகப் பாடுபட்டவர். தடைசெய்யப்பட்டுள்ள பிரிவினைவாத குழுவான உல்ஃபா எனப்படும் அசாம் ஐக்கிய விடுதலை முன்னணிக்கும் நடுவண் அரசிற்குமிடையே இவர் மத்தியஸ்தராக ஆற்றியப் பணிக்காக பெரிதும் அறியப்படுகிறார். இவரது முயற்சிகளால் மக்கள் கலந்தாய்வு குழு என்ற அமைதிக்குழு உருவானது.
பதஞ்சலி யோகபீடம்
பதஞ்சலி யோகபீடம் (Patanjali Yogpeeth) இந்தியாவில் உள்ள யோகா பயிற்சி நிறுவனங்களில் ஒன்றாகும். இது உத்திரகாண்டில் உள்ள அரித்துவார் மாவட்டத்தில் அமைந்து உள்ளது.இந்த யோக பீடத்திட்டம் இந்தியாவில் உள்ள மிக பெரிய அயுர்வேத நிறுவனமான பதஞ்சலி நிறுவனத்தால் நடத்தப்படுவதாகும்.
ரீஷி பதஞ்சலி பெயர் கொண்ட இந்நிறுவனத்தின் தலைவர் அகிய பாபா ராம்தேவ்வின் முதன்மை திட்டமாக இது யோகா மற்றும் ஆயுர்வேத மருத்துகளை தயாரிப்பதும் வளர்பதும் இதன் நேக்கம் ஆகும்.இது பதஞ்சலி பல்கலைக் கழகத்தின் தாயாகமாகும். ஆச்சார்ய பாலகிருஷ்ணர் இதன் பொதுச் செயலாராக உள்ளார்.பதஞ்சலி யோக பீடத்தில் அனைத்து விதமான நோய்களுக்கும் சிக்சை மற்றும் தங்கும் வசதியும் உள்ளது.
சமுதாய பொறுப்பு
பாபா ராம்தேவால் தொடங்கபட்ட லாபநோக்கமற்ற இந்த திட்டம் சுகாதர பாதுகாப்பு, கல்வி மற்றும் சமுகப் பொருளாதரம் அகியவற்றின் முன்னேற்றத்தில் அக்கறை செலுத்துகிறது.பதஞ்சலி நிறுவனம்ன்னுடைய அறகட்டளைகள் முலம் தொண்டாற்றுகிறது.
சான்றுகள்
* பகுப்பு:உடற் பயிற்சி
பிச்சாம்பு வினை
பிச்சாம்பு வினை (Bechamp reaction) என்பது முதன் முதலில் 1863 ஆம் ஆண்டில் அன்டோயின் பிச்சாம்பு என்பவரால் கண்டறியப்பட்டது. கரிம வேதியியல் தொகுப்பு வினையில் கிளர்வுபெற்ற அரோமாட்டிக் வளையங்களில் இருந்து ஆர்செனிக் அமிலத்தை உற்பத்தி செய்ய இவ்வினை பயன்படுத்தப்படுகிறது. உதாரணமாக அனிலீனில் இருந்து ஆர்செனிலிக் அமிலம் தயாரிப்பதைக் கூறலாம்.
பிச்சாம்பு வினை ஒரு எலக்ட்ரான் கவர் அரோமாட்டிக் பதிலீட்டு வினையாகும். ஆர்செனிக் அமிலம் இங்கு மின்னணு கவரியாகப் பயன்படுத்தப்படுகிறது. ராக்சார்சோன் என்ற கரிம ஆர்சனிக் சேர்மமும் இவ்வினையில் விளைபொருளாகக் கிடைக்கிறது. இச்சேர்மம் கால்நடைகளில் இரத்தக் கழிச்சல் நோய்க்கு எதிராகச் செயல்பட்டு விலங்குகளின் வளர்ச்சிக்கு உதவுகிறது.
மேற்கோள்கள்
பகுப்பு:பெயர் வினைகள் பகுப்பு:பதிலீட்டு வினைகள்
கடைவீடு
பயன்பாடு
கடைவீடுகளின் கீழ்த்தளத்தில் அமையும் கடைகள் சாலை ஓரமாக அமையும் வளைவணிக்கோ (arcade) அல்லது ஐந்து அடி அகலம் கொண்ட நடை பாதைக்கோ திறந்திருக்கும். கடைகளுக்கு மேல் வீடுகள் இருக்கும். கட்டிடங்களின் பக்கச் சுவர்கள் பக்கத்துக் கட்டிடங்களுடன் ஒட்டியபடி காணப்படும். இதனால் கட்டிடங்கள் தொடர்ச்சியான வரிசையாக, அமைந்திருக்கும்.
இக்கட்டிடவகையின் கீழ்த்தளம் அதன் பயன்பாட்டுக்கு ஒத்தவகையில் ஒரு பகுதிப் பொது இடமாகச் செயற்படும். வழக்கமாகவும், வரலாற்று அடிப்படையிலும் இப்பகுதி ஒரு கடையாக இருந்துவந்த போதிலும், இது ஒரு உணவுச்சாலையாகவோ, சேவை வழங்கும் இடமாகவோ, குடிசைக் கைத்தொழிலுக்கான இடமாகவோ இருக்கக்கூடும். வசிப்பதற்கான பகுதி ஒன்று அல்லது இரண்டு குடும்பங்கள் வாழக்கூடியதாகவோ, அல்லது தனியாட்களான தொழிலாளர்கள் சேர்ந்து வாழும் இடமாகவோ இருக்கலாம். முற்காலத்தில் மேற்பகுதியில் அமைந்த வீடுகளையும், கீழுள்ள வணிகப் பகுதியையும் ஒரே குடும்பத்தினரே பயன்படுத்தி வந்தனர். ஆனாலும், இவ்விரு வேறு பகுதிகளையும் உறவினரல்லாத வேறுவேறு ஆட்கள் பயன்படுத்துவது உண்டு.
உயரம்
தொழில்நுட்பக் காரணங்களால், 19 ஆம் நூற்றாண்டையும், 20 ஆம் நூற்றாண்டின் தொடக்கப் பகுதியையும் சேர்ந்த கடைவீடுகள் பொதுவாக ஒன்று தொடக்கம் மூன்று மாடிகளைக் கொண்டவையாகவே அமைந்திருந்தன. இரண்டு மாடிகளே கூடுதலாகக் காணப்பட்டன. மக்கள்தொகை நெருக்கம் கூடிய நகர மையப் பகுதிகளில் மூன்று மாடிக் கடைவீடுகள் கூடுதலாக இருந்தன. வலிதாக்கிய காங்கிறீட்டு போன்ற நவீன கட்டிடப்பொருட்களின் அறிமுகத்துடன், 20 ஆம் நூற்றாண்டின் முன்னரையின் பிற்பகுதியில், போருக்கு முந்திய கடைவீடுகளிற் பல நான்கு மாடிகளைக் கொண்டனவாகவும் கட்டப்பட்டன.
சாலை முகப்பு அகலம்
கடைவீடுகளின் முகப்பு ஒடுக்கமானது. ஆனால், இதன் ஆழம் மிகவும் கூடியதாக இருக்கக்கூடும். சில பின் சாலை வரை நீண்டிருப்பதும் உண்டு. முகப்பு ஒடுக்கமாக இருப்பதற்குப் பல காரணங்கள் கூறப்படுகின்றன. ஒரு காலத்தில் முகப்பு அகலத்தின் அடிப்படையில் வரி விதிக்கப்பட்டதால் முகப்பு அகலத்தைக் குறைவாக வைத்திருந்தனர் என்பது ஒரு கருத்து. கட்டிடத்தின் அகலம், கிடைக்கக்கூடிய மர வளையின் நீளத்தில் தங்கியிருந்ததால் அந்நீளமே கட்டிடத்தின் அகலத்தைத் தீர்மானித்தது என்பது இன்னொரு கருத்து. எல்லாக் கடைவீடுகளும் ஒடுக்கமானவை எனினும் அனைத்தும் ஒரேயளவு அகலம் கொண்டவை அல்ல. அகலத்தில் சிறு வேறுபாடுகள் காணப்படுகின்றன.
நடை வழிகள்
சாலையோரம் அமையும் மேலே மூடிய நடைவழிகள் கடைவீட்டு நிலப்பகுதியுள் அமைந்த, ஆனால், பொதுப் பயன்பாட்டுக்கானவை. இவை நடந்து செல்பவர்களுக்கு வெய்யில். மழை ஆகியவற்றில் இருந்து பாதுகாப்பு வழங்குகின்றன. இந்த வழக்கம் மிகவும் பழைய காலத்திலிருந்தே தென்சீனப் பகுதிகளில் நடைமுறையில் இருந்தது. 1573ல் இரண்டாம் பிலிப்பு இதற்கான ஒரு சட்டத்தையும் இயற்றினார். பழங்கால மணிலாவிலும், நடை வழிகளுடன் கூடிய இரண்டு மாடி வீடுகள் கட்டப்பட்டன. 1822 இல் இயற்றப்பட்ட சிங்கப்பூருக்கான ராபிள்சு சட்டவிதிகள் குறிப்பிட்ட பகுதிகளில் சாலையோரம் அமைந்த எல்லாக் கட்டிடங்களும் குறிப்பிட்ட அளவு அகலம் கொண்ட மூடிய நடைவழிகளைக் கொண்டிருக்க வேண்டும் என விதித்தது. இந்த நடைமுறை பிரித்தானிய மலாயாவின் பல்வேறு மாநிலங்களுக்கும் பரவியது. இவ்விதிகளின்படி 7 அடி "விறாந்தை வழியும்", 5 அடி "நடை வழியும்" கட்டாயமாக்கப்பட்டது.
கடைவீட்டு வடிவத்தின் படிமலர்ச்சியிலும், அதன் பாதுகாப்பிலும் சட்டங்களின் பங்கு முக்கியமானது. கட்டிட உரிமையாளர்கள் தமது நிலத்தைக் கூடிய அளவு தனிப்பட்ட பயன்பாட்டுக்கு உட்படுத்தவே விரும்புகின்றனர். தற்காலத்திலும், கடைக்காரர்கள் தமது வணிகப் பொருட்களை நடை வழிகளிகளில் வைத்து அதைத் தடை செய்வதைத் தடுக்க உள்ளூராட்சிச் சபைகள் அவ்வப்போது நடவடிக்கைகளை எடுக்கவேண்டி உள்ளது.
தென்கிழக்காசியாவின் சில பகுதிகளில் காணப்படும் கடைவீடுகளில் நடை வழிகள் காணப்படுவதில்லை. எடுத்துக்காட்டாக, பாங்காக் நகரில் சில பழைய கடைவீடுகள் மேலே மூடப்படாத நடை வழிகளைக் கொண்டுள்ளன. புதிதாகக் கட்டப்படுபவற்றில் இக்கட்டிடக்கூறு காணப்படுவதில்லை.
உள் முற்றங்கள்
சூரிய ஒளியையும், காற்றோட்டத்தையும் கட்டிடத்துக்குள் வர விடுவதற்காக அமைக்கப்படும் பல வகையான திறந்த முற்றங்கள் கடைவீடுகளில் முக்கியமான அம்சங்கள் ஆகும். இவை பின்புற முற்றங்களாகவோ, சிறிய காற்று வழிகளாகவோ, உள் முற்றங்களாகவோ அமையக்கூடும். அவற்றின் அளவைப் பொறுத்து, பூஞ்செடிகள் நட்டு அழகுபடுத்துவதற்கான இடங்களாகவோ, தோய்த்த துணிகள் உலர்த்துவதற்கான இடங்களாகவோ, சமையல் புகை வெளியேறுவதற்கான வழிகளாகவோ, வேறு பல வீட்டுச் செயற்பாடுகளுக்கான பகுதிகளாகவோ பயன்படுகின்றன.
முகப்பு
கடைவீட்டுப் பகுதிகளுக்குச் செல்லும் சுற்றுலாப் பயணிகளுக்கு அவற்றை அழகூட்டப் பயன்படுத்திய நிறங்கள் கவர்ச்சி ஊட்டுபவையாக உள்ளன. பழைய கடைவீடுகள் பெரும்பாலும் சாந்து பூசப்பட்டு மங்கலான வெண்ணிறம் பூசப்பட்டிருந்தது. கடும் நீலம், காவி போன்றனவும் அக்காலத்தில் பயன்பாட்டில் இருந்தன. 20 ஆம் நூற்றாண்டின் நடுப்பகுதியில் இளஞ் சிவப்பு, இள நீலம், இளம் மஞ்சள் போன்ற மென் நிறங்கள் மக்களால் விரும்பிப் பயன்படுத்தப்பட்டன. அண்மைக் காலத்தில் பல கடைவீடுகள், குறிப்பாகப் புதுப்பிக்கப்பட்ட கடைவீடுகள் கடுஞ் சிவப்பு, கறுப்பு, வெள்ளி நிறம், பொன் நிறம், ஊதா போன்ற கடும் நிறங்கள் தீட்டப்பட்டுக் காணப்படுகின்றன.
மேற்கோள்கள்
பகுப்பு:நாட்டார் கட்டிடக்கலை பகுப்பு:கட்டிடக்கலைப் பாணிகள் பகுப்பு:வீட்டு வகைகள்
அஞ்சலி (தொலைக்காட்சித் தொடர்)
நந்தினி தொடர் புகழ் அதித்ரி இந்த தொடரில் அஞ்சலி கதாபாத்திரத்தில் நடித்துள்ளார், இவரின் இரட்டை சகோதரனாக அஸ்வின் நடிக்க, புதுமுக நடிகை பிராக்யா நாகரா கமலி என்ற கதாபாத்திரத்திலும் தெய்வமகள் தொடரில் நடித்த சுப்ரமணியன் கோபாலகிருஷ்ணன் சூர்யா என்ற கதாபாத்திரத்திலும் நடித்துள்ளார்கள். இந்த தொடர் காது மற்றும் வாய் பேச முடியாத அஞ்சலி என்ற சிறுமியை பற்றிய தொடர் ஆகும். இந்த தொடர் 20 சூலை 2019 அன்று 124 அத்தியாயங்களுடன் நிறைவு பெற்றது.
கதைச்சுருக்கம்
கமலி மற்றும் சூர்யாவுக்கு இரட்டை குழந்தை பிறக்கின்றது. மகன் கார்த்திக் மற்றும் மகள் அஞ்சலி, அஞ்சலி பிறக்கும் பொது காது மற்றும் வாய் பேச முடியாதவள் அதனால் காமலிக்கு தெரியாமல் சூர்யா அஞ்சலியை குறைபாடுகள் உள்ள குழந்தைகள் காப்பகத்தில் வைத்து தனியாக வளர்த்து வருகின்றார். சூர்யா எதற்காக அஞ்சலியை தனியாக வளர்த்து வருகின்றான், தனக்கு இன்னொரு குழந்தை இருப்பது தெரிய வந்தாள் கமலி என்ன செய்யபோகிண்டாள் போன்ற பல கேள்விகளுக்கு விடை சொல்லும் கதையாய் இந்த தொடர் அமைந்துள்ளது.
வெளி இணைப்புகள்
பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் குழந்தைகள் தொலைக்காட்சி தொடர்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தொலைக்காட்சி பருவங்கள்
கோவிட்-19 கண்காணிப்பு
கோவிட்-19 கண்காணிப்பு என்பது நோய் வளரும் வடிவங்களை நிறுவுவதற்காக கொரோனா வைரஸ் நோய் பரவுவதைக் கண்காணிப்பதை உள்ளடக்குகிறது. உலக சுகாதார அமைப்பு (WHO) அனைத்து கண்காணிப்பு காட்சிகளிலும் வழக்கு பதிவு செய்து, சோதனை மற்றும் தொடர்பு தடமறிதல் ஆகியவற்றை மையமாகக் கொண்டு செயலில் கண்காணிக்க பரிந்துரைக்கிறது. COVID-19 கண்காணிப்பு தொற்றுநோயியல் போக்குகளைக் கண்காணிக்கும், புதிய நிகழ்வுகளை விரைவாகக் கண்டுபிடிக்கும், மேலும் இந்த தகவலின் அடிப்படையில், இடர் மதிப்பீட்டை நடத்துவதற்கும் நோய் தயார்நிலைக்கு வழிகாட்டுவதற்கும் தொற்றுநோயியல் தகவல்களை வழங்கும்.
நோய்க்குறி கண்காணிப்பு
COVID-19 உடன் ஒத்த ஒரு நபரின் உடல் அறிகுறிகளின் அடிப்படையில் நோய்க்குறி கண்காணிப்பு செய்யப்படுகிறது. மார்ச் 2020 நிலவரப்படி, WHO பரிந்துரைக்கும் வழக்கு வரையறைகளை பின்பற்றுகின்றனர் :
விவோஸ் (நிலத்தடி தங்குமிடம்)
விவோஸ், விவோஸ் குழுமம் என்றும் அழைக்கப்படுவது, எதிர்கால பேரழிவுகள் மற்றும் உயிர் அழிப்பு பேரழிவுகளை எதிர்கொள்வதற்காக நிலத்தடியில் கடினமான தங்கும் இடங்களை உருவாக்கவிரும்பும் ராபர்ட் விசினோ என்பவர் உருவாக்கிய நிறுவனமாகும். இக்குழுமம் கலிபோர்னியாவை அடிப்படையாக கொண்டு செயல்படுகிறது. இந்தியானாவில் 10,000 சதுர அடியில் (0.093ஹெக்டர் ) தங்குமிடங்கள் கட்டப்பட்டுள்ளன. மற்றவைகள் முன்மொழியப்பட்டுள்ளன. 2012 ஆம் ஆண்டு ஏப்ரல் மாதத்தில், நிறுவனம் சுமார் 25,000 சந்தாதர்களை கொண்டிருந்தது.
கோவிட்-19 கண்காணிப்பு
நோய்க்குறி கண்காணிப்பு
அடையாளம் காணப்பட்ட 48 மணி நேரத்திற்குள் COVID-19 நோய்த்தொற்றின் சாத்தியமான மற்றும் உறுதிப்படுத்தப்பட்ட வழக்குகளைப் புகாரளிக்க WHO பரிந்துரைக்கிறது. நாடுகள் முடிந்தவரை வழக்கு அடிப்படையில் அறிக்கை செய்ய வேண்டும், ஆனால் வளங்களில் இல்லை என்றால், மொத்த வார அறிக்கையிடலும் சாத்தியமாகும். சில நிறுவனங்கள் நோய்க்குறி கண்காணிப்புக்காக கூட்ட நெரிசலான பயன்பாடுகளை உருவாக்கியுள்ளன, அங்கு மக்கள் தங்கள் அறிகுறிகளைப் புகாரளிக்க முடியும், ஆராய்ச்சியாளர்கள் COVID-19 அறிகுறிகளின் பகுதிகளை வரைபடமாக்க உதவுகிறார்கள்.
வைராலஜிகல் கண்காணிப்பு
COVID-19 க்கான மூலக்கூறு சோதனைகளைப் பயன்படுத்தி வைரலஜிகல் கண்காணிப்பு செய்யப்படுகிறது. COVID-19 க்கு எவ்வாறு சோதனை செய்வது என்பது குறித்த ஆய்வகங்களுக்கான ஆதாரங்களை WHO வெளியிட்டுள்ளது. ஐரோப்பிய ஒன்றியத்தில், COVID-19 இன் உறுதிப்படுத்தப்பட்ட வழக்குகள் அடையாளம் காணப்பட்ட 24 மணி நேரத்திற்குள் பதிவாகின்றன.
விவோஸ் (நிலத்தடி தங்குமிடம்)
விவோஸ் யூரோப்பா ஒன்
வலது|180x180px|Typical Living Quarters in Vivos Europa One ரோதன்ஸ்டைன் என்னுமிடத்தில் 250,000 சதுர அடியில் (2.3ஹெக்டர் ) அளவில் நிலத்தடி முகாம்களை சோவியத்தின் மிதமிஞ்சிய குளிர் யுத்தத்திற்காக உருவாக்கப்பட்டது. ஜெர்மன்யில் 6,000 மக்களுக்கு ஒரு ஆடம்பர தங்கும் இடம், மற்றும் ஒரு சிறிய பூங்கா, கலாச்சார பொக்கிஷங்கள் மற்றும் அழிவுக்குப்பின்னர் தாவரங்கள் மற்றும் விலங்குகளை மீளமைப்பதற்கான ஒரு மரபணு வங்கிகளையும் கொண்டுள்ளது. தீ பாதுகாப்பு விதிகள இந்த திட்டத்தில் முன்வைக்கப்பட்டுள்ளது.
கோவிட்-19 கண்காணிப்பு
டிஜிட்டல் கண்காணிப்பு
குறைந்தது 24 நாடுகள் தங்கள் குடிமக்களின் டிஜிட்டல் கண்காணிப்பை நிறுவியுள்ளன. பயன்பாடுகள், இருப்பிடத் தரவு மற்றும் மின்னணு குறிச்சொற்கள் ஆகியவை டிஜிட்டல் கண்காணிப்பு தொழில்நுட்பங்களில் அடங்கும். அமெரிக்காவில் உள்ள நோய் கட்டுப்பாடு மற்றும் தடுப்பு மையம் விமான பயணிகள் தரவைப் பயன்படுத்தும் தனிநபர்களின் பயணத் தகவல்களைக் கண்காணிக்கிறது. ஹாங்காங்கில், அதிகாரிகள் அனைத்து பயணிகளுக்கும் ஒரு வளையல் மற்றும் பயன்பாடு தேவை. தனிமைப்படுத்தப்பட்ட மீறலுக்கு எதிராக தென் கொரியாவில் தனிநபர்களின் இருப்பிடங்களைக் கண்காணிக்க ஒரு ஜி.பி.எஸ் பயன்பாடு பயன்படுத்தப்படுகிறது, பயனர்கள் மற்றும் அதிகாரிகளுக்கு மக்கள் நியமிக்கப்பட்ட பகுதிகளை விட்டு வெளியேறினால் எச்சரிக்கைகளை அனுப்புகிறது. சிங்கப்பூரில், தனிநபர்கள் தங்கள் இருப்பிடங்களை புகைப்பட ஆதாரத்துடன் தெரிவிக்க வேண்டும். அனைத்து பயணிகளுக்கும் தங்களது தனிமைப்படுத்தலை செயல்படுத்த தாய்லாந்து ஒரு பயன்பாடு மற்றும் சிம் கார்டுகளைப் பயன்படுத்துகிறது. மனித உரிமைகள் அமைப்புகள் இந்த நடவடிக்கைகளில் சிலவற்றை விமர்சித்துள்ளன, ஆக்கிரமிப்பு டிஜிட்டல் கண்காணிப்பை அறிமுகப்படுத்துவதற்கு தொற்றுநோயை ஒரு மறைப்பாக பயன்படுத்த வேண்டாம் என்று அரசாங்கங்களை கேட்டுக்கொண்டன.
விவோஸ் (நிலத்தடி தங்குமிடம்)
அட்சிசன் கன்சாஸ் தங்குமிடம் ரத்துசெய்யப்பட்டது
2013 ஆம் ஆண்டில் விவோஸ் அமெரிக்க இராணுவத்திற்கு சொந்தமான அட்சிசன் கன்சாஸில், முன்னாள் சுண்ணாம்பு சுரங்கத்தில், 2,700,000 சதுர அடியில் (25 ஹெக்டேர்) மிகப்பெரிய பகுதிகளை வாங்கும் உரிமையை பெற்றது. இத்திட்டம்  உலகின் மிகப்பெரிய தனியார் நிலத்தடி உயிர் தங்குமிடம் என மாற்றி 5,000 பேருக்கு வீடுகள் கட்டப்பட்டது. 2014 சூனில் விவோஸ் கன்சாஸ் திட்டத்தை ரத்து செய்தது.
கோவிட்-19 கண்காணிப்பு
குறிப்புகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள் பகுப்பு:கோவிட்-19
விவோஸ் (நிலத்தடி தங்குமிடம்)
வெளி இணைப்பு
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:பாதுகாப்புக் கவசங்கள் பகுப்பு:நிலவறைகள்
சூத்திர காட்டேரி ஊராட்சி
சூத்திர காட்டேரி ஊராட்சி (Sudrakatteri Gram Panchayat), தமிழ்நாட்டின் திருவண்ணாமலை மாவட்டத்தில் உள்ள பெரணமல்லூர் வட்டாரத்தில் அமைந்துள்ளது. இந்த ஊராட்சி, போளூர் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1111 ஆகும். இவர்களில் பெண்கள் 559 பேரும் ஆண்கள் 552 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
விகிதமுறு எண்
கணிதத்தில் இரண்டு முழு எண்களின் விகிதமாக
p/q
என்ற வடிவில் எழுதப்படக்கூடிய எல்லா எண்களும் விகிதமுறு எண்கள் எனப்பெயர் பெறும். அனைத்து முழு எண்களும் விகிதமுறு எண்கள்தாம்; ஏனென்றால் ஒவ்வொரு முழுஎண் n ஐயும் n/1 என்று எழுதலாம். 2/3, 355/113, -1/2 இவையெல்லாம் முழுஎண்களல்லாத விகிதமுறு எண்கள்.
\frac{a}{b} என்று எழுதப்படும்போது, b சூனியமாக இருக்கக்கூடாது. ஏனென்றால் சூனியத்தால் வகுப்பதென்பது கணிதத்தின் விதிகளுக்குப் புறம்பான செயல்.
எடுத்துக்காட்டு:
எல்லா விகிதமுறு எண்களின் கணத்தை \mathbf{Q} என்று குறிப்பிடுவது வழக்கம்:
இரண்டு முழுஎண்களின் விகிதமாக எழுதப்படமுடியாத எண்கள் நிறைய இருக்கின்றன. எ.கா. அடுக்குமாறிலி e, இன்னும் பல. இவைகளெல்லாம் விகிதமுறா எண்களெனப்படும்.
ஒரு விகிதமுறு எண்ணின் தசம வடிவம் முடிவுறு தசமமாகவோ அல்லது மீளும் தசமமாகவோ இருக்கும். அதாவது ஒரு விகிதமுறு எண்ணைத் தசம வடிவிற்கு மாற்றும் போது, தசமபுள்ளிக்குப் பின் வரும் தானங்கள் குறிப்பிட்ட எண்ணிக்கையோடு நின்றுவிடலாம் அல்லது குறிப்பிட்ட எண்கள் மீளலாம். முடிவுறு தசமபின்னங்களும் மீளும் தசமபின்னங்களும் விகிதமுறு எண்களாகும். இக்கூற்று பத்தடிமான எண்களுக்கு மட்டுமில்லாமல், மற்ற அடிமான எண்களுக்கும் (ஈரடிமானம், பதினறும எண் முறைமை)பொருந்தும்.
சுருக்கவியலாப் பின்னம்
சுருக்கவியலாப் பின்னம் (irreducible fraction) என்பது அதன் பகுதியிலும் தொகுதியிலுமுள்ள முழு எண்களுக்கிடையே ’1’ அல்லது ’-1’ ஐத் தவிர வேறு பொதுக்காரணிகளற்ற பின்னமாகும். அதாவது சுருக்கவியலாப் பின்னத்தின் பகுதி, தொகுதிகளின் மீ. பொ. வ 1 ஆக இருக்கும்.
சுருக்கவியாலாப் பின்னம், எளிய பின்னம் அல்லது சுருக்கிய பின்னம் (reduced fraction) எனவும் அழைக்கப்படும்.
எடுத்துக்காட்டுகள்:
மாறாக, \frac{2}{6} ஒரு சுருக்கவியலாப் பின்னம் அல்ல. இதன் தொகுதி, பகுதிகளான 2, 6 ஆகிய எண்களுக்குப் பொதுக்காரணியாக 2 உள்ளதால் இப் பின்னத்தை மேலும் சுருக்கி இதற்குச் சமமான பின்னத்தைப் சுருக்கவியலா வடிவில் பெறலாம்:
சுருக்கக் கூடிய பின்னங்களின் பகுதியையும் தொகுதியையும் அப்பகுதி, தொகுதிகளின் பொதுக் காரணிகளால் படிப்படியாக வகுப்பதன் மூலமாகவோ அல்லது நேரிடையாக அவற்றின் மீப்பெரு பொது வகுத்தியால் வகுத்தோ, அப்பின்னத்தின் சுருக்கவியலா வடிவினைக் கொண்ட சமபின்னத்தைக் காணலாம்.
முழுவெண்களின் உட்பொதிவு
முழுவெண்களின் கணமானது விகிதமுறு எண்களின் கணத்தின் உட்பொதிவாக உள்ளது. எந்தவொரு முழுவெண்
n
என்பதை
n/1
என்ற விகிதமுறு எண்ணாக எழுதலாம்.
சமத்தன்மை
இரு பின்னங்களும் நியமன வடிவில் இருந்தால்:
வரிசைமுறை
ஏதாவதொரு பின்னத்தின் பகுதி எதிர்ம எண்ணாக இருந்தால் முதலில் அப்பின்னத்தின் பகுதி மற்றும் தொகுதியின் குறியினை மாற்றுவதன் மூலம், பகுதியை நேர்மமாக கொண்ட சமான பின்னமாக மாற்ற வேண்டும்.
கூட்டல்
இரு பின்னங்கள் கீழுள்ளவாறு கூட்டப்படுகின்றன:
கூட்டப்படும் இரு பின்னங்களும் நியமனவடிவிலிருந்தால், b, d இரண்டும் சார்பகா முழு எண்களாக இருந்தால், இருந்தால் மட்டுமே கூட்டப்படும் பின்னங்களின் கூட்டுத்தொகைப் பின்னமும் நியமன வடிவில் இருக்கும்.
கழித்தல்
கழிக்கப்படும் இரு பின்னங்களும் நியமன வடிவிலிருந்தால், b, d இரண்டும் சார்பகா முழு எண்களாக இருந்தால், இருந்தால் மட்டுமே கழிக்கப்படும் பின்னங்களின் கழித்தல் வேறுபாட்டுப் பின்னமும் நியமன வடிவில் இருக்கும்.
பெருக்கல்
பின்னங்களின் பெருக்கல் விதி:
இரு பின்னங்களும் நியமன வடிவில் இருந்தாலும் அவற்றின் பெருக்குத்தொகைப் பின்னம் சுருக்கவியலும் பின்னமாக இருக்கலாம்.
நேர்மாறு
ஒவ்வொரு விகிதமுறு எண்
a/b
க்கும் ஒரு கூட்டல் நேர்மாறு உண்டு; இக்கூட்டல் நேர்மாறு மூல பின்னத்தின் "எதிரெண்" எனப்படும்,
நியமன வடிவில் இருந்தால், அதன் கூட்டல் நேர்மாறும் நியமன வடிவில் இருக்கும்.
க்கும் ஒரு பெருக்கல் நேர்மாறு இருக்கும்; இந்தப் பெருக்கல் நேர்மாறு மூல பின்னத்தின் "தலைகீழி" எனப்படும்.
நியமன வடிவிலிருந்தால், அதன் தலைகீழியின் நியமன வடிவம் அல்லது  ஆக இருக்கும் (a இன் குறியைப் பொறுத்து).
வகுத்தல்
b
இரண்டும்
c
பூச்சியமில்லை எனில், வகுத்தல் விதி:
ஐ
c/d
ஆல் வகுத்தலானது
a/b
இன் தலைகீழியால் பெருக்குவதற்குச் சமனாகும்:
முழுவெண் அடுக்கேற்றம்
n
ஒரு எதிர்மமில்லா முழுவெண் எனில்,
நியமனவடிவில் இருந்தால் முழுவெண் அடுக்கேற்ற விடையும் நியமன வடிவில் இருக்கும்.
எனில்,
a/b
நியனம வடிவம் எனில் விடையின் நியமன வடிவம்:
a > 0
அல்லது n இரட்டை எண் எனில்:
தொடரும் பின்னம்
ஒரு முடிவுறு தொடரும் பின்னம்: இதில் an முழு எண்கள். ஒவ்வொரு விகிதமுறு எண் a/b ஒரு முடிவுறு தொடரும் பின்னமாக உருவகிக்கலாம். அத்தொடரும் பின்னத்தின் கெழுக்களான an களை (a,b) க்கு யூக்ளிடிய படிமுறைத்தீர்வு மூலம் காணலாம்.
ஒவ்வொரு விகிதமுறு எண்ணையும் ஒரு முடிவுறு தொடரும் பின்னமாக்கலாம் என்பதை ஆய்லர் நிறுவினார். ஒரு முடிவுறா தொடரும் பின்னம் ஒரு விகிதமுறா எண்ணைத்தான் குறிக்கும்.
பத்தேமா அக்பரி
பதேமா அக்பரி (Fatema Akbari) ஆப்கானித்தானித்தானிச் சேர்ந்த ஓர் தொழில்முனைவோரும், பெண்களின் வழக்கறிஞரும் ஆவார். இவர் குலிஸ்தான் சதகாத் நிறுவனம், அரசு சாரா நிறுவனமான பெண்கள் விவகார அமைப்பு ஆகியவற்றின் நிறுவனர் ஆவார். 2011இல் இவர் கோல்ட்மேன் சாக்ஸ்-நிதியுதவி வழங்கப்பட்ட 10,000 பெண் தொழில்முனைவோர் சாதனை விருதைப் பெற்றார்.
தொழில்
1999இல் தனது கணவரின் மரணத்தைத் தொடர்ந்து தனது குழந்தைகளுக்கு ஆதரவளிக்கும் விதமாக பதேமா அக்பரி தச்சுத் தொழிலுக்குத் தள்ளப்பட்டார். முதலில் ஈரானில் கட்டிடத் தளங்களில் பணிபுரிந்தார். அங்கு தலிபான்கள் ஆப்கானித்தானைக் கைப்பற்றியபோது இவரது குடும்பம் தப்பி ஓடியது. 2003இல் இவர் தாயகம் திரும்பினார். மேலும், காபூலில் ஒரு தச்சுப் பள்ளியான குலிஸ்தான் சதகாத் என்ற நிறுவனத்தை நிறுவி மரச்சாமான்கள் உற்பத்தித் தொழிலைத் தொடங்கினார். ஆப்கானித்தானில் மோதலின் போது கொல்லப்பட்ட அல்லது ஊனமுற்ற ஆண்களின் மனைவிகளுக்கு சம்பாதிப்பதற்கான வழிமுறையாக இவர் ஒரு தொழிலாளர் தளத்தை வழங்க முயன்றார். 2009 ஆம் ஆண்டில், ஆப்கானிஸ்தானின் அமெரிக்க பல்கலைக்கழகத்தில் கோல்ட்மேன் சாக்ஸ்-நிதியுதவி வழங்கப்பட்ட 10,000 பெண்கள் திட்டத்தில் சேர்ந்தார். இது வணிகக் கல்வி, வழிகாட்டுதல், வலைப்பின்னல் ஆகியவற்றின் மூலம் உலகளவில் பின்தங்கிய பெண் தொழில்முனைவோருக்கு மூலதனத்தை அணுகுவதன் மூலம் உள்ளூர் பொருளாதாரங்களை வளர்க்க உதவும் திட்டமாகும்.
2004ஆம் ஆண்டில், பதேமா அக்பரி, ஆப்கானித்தானின் அரசு சார்பற்ற அமைப்பான "மகளிர் விவகார அமைப்பை" நிறுவி, மனித உரிமைகள் பற்றி இருபாலருக்கும் கல்வி கற்பதோடு, கைவினைப் பொருட்களிலும் பெண்களுக்கு பயிற்சி அளித்தார். தன்னார்வ தொண்டு நிறுவனத்திற்கும் தன்னுடைய சொந்த வணிகத்திற்கும் இடையில், 2011ஆம் ஆண்டு நிலவரப்படி இவர் ஆப்கானித்தான் முழுவதும் 5,610 பேருக்கு பயிற்சி அளித்திருப்பதாக மதிப்பிடப்பட்டுள்ளது.
10,000 பெண் தொழில்முனைவோர் சாதனை விருது
2011 ஏப்ரல் 12 அன்று அக்பரிக்கு உலகளாவிய தலைமை விருதுகளில் 10,000 பெண் தொழில்முனைவோர் சாதனை விருது வழங்கப்பட்டது. விருது வழங்கும் நிகழ்வில், பல முக்கிய குரல்கள் இவரை பாராட்டின: "'மற்ற ஆப்கானிய பெண்களுக்கு அதிகாரம் அளிப்பதற்காக தன்னுடைய தச்சுத் தொழிலால் வழங்கப்படும் பயிற்சி மற்றும் வேலைவாய்ப்பு மூலமும் தாலிபான் கட்டுப்பாட்டில் உள்ள பெண்களுக்கு இவரது அரசு சாரா அமைப்பு வழங்கிய எழுத்தறிவு மற்றும் திறன் பயிற்சி ஆகிய இவருடைய பணிக்காக  இவ்விருது வழங்கப்படுகிறது '."
மேலும் வேலை
30-31 மார்ச் 2011 இல், அமெரிக்காவின் டெக்சஸின் டாலாஸில் 2 நாள் மாநாட்டில் அக்பரி குழு உறுப்பினராக இருந்தார். முன்னாள் அமெரிக்கக் குடியரசுத் தலைவர் ஜார்ஜ் புஷ் மற்றும் ஆப்கானிததான் குடியரசுத் தலைவர் ஹமீத் கர்சாய் ஆகியோர் இவரது ஆப்கானித்தானின் எதிர்காலத்தை உருவாக்குதல்: பெண்கள் சுதந்திரத்தை மேம்படுத்துதல் மற்றும் அவர்களின் பொருளாதார வாய்ப்பை மேம்படுத்துதல் போன்ற பணிகளைக் குரிப்பிட்டனர்.
வெளி இணைப்புகள்
பகுப்பு:1974 பிறப்புகள் பகுப்பு:வாழும் நபர்கள்
இந்தியச் சட்டம்
இந்தியச் சட்டம் (Law of India) இந்தியாவின் நீதிமுறைமையை செயல்படுத்துகின்ற ஒன்றாகும். இது ஆங்கிலேய பொதுச் சட்டத்தைச் சார்ந்தே இங்கும் பயன்படுத்தப்பட்டு வருகின்றது. ஆங்கிலேயர் வெகுகாலமாக இங்கு ஆட்சிபுரிந்தமையால் அதன் நீதிமுறைமையை இந்தியர்களும் சார்ந்துள்ளனர். இதனோடு ஐரோப்பிய மற்றும் அமெரிக்கச் சட்டத் தாக்கங்களும் இந்திய நீதி முறைமையில் இடம் பெற்றிருக்கின்றது.
இந்திய அரசு, இந்திய மாநில அரசுகள், அல்லது இந்திய ஒன்றிய ஆட்சிப்பகுதியின் அரசுகள் இயற்றும் சட்டங்களும், இந்தியக் குடியரசுத் தலைவர் அல்லது இந்திய ஆளுநர்கள் அல்லது துணை ஆளுநர்கள் பிறப்பிக்கும் அவசரச் சட்டங்களும், அல்லது இவர்களால் உரிமையளிக்கப்பட்டு இந்தியாவில் அமலில் உள்ள பிற சட்டங்களும் இந்தியச் சட்டங்கள் எனப்படுகின்றன.
இந்தியாவில் சட்டங்கள் உரிமையியல் சட்டம்,குற்றவியல் சட்டம் என்று இரு பெரும் பிரிவுகளாக வகைப்படுத்தப்படுகின்றன.